proxectonos/corpus_dominio_legal_administrativo_tmp huggingface dataset:
EXPEDIENTE IN407A 2019/195-4). CONCESIÓN INSTALACIÓN ELÉCTRICA A ELÉCTRICA MOSCOSO, S. L., NO CONCELLO DE CERDEDO-COTOBADE
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 03/01/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente en dereito. Pontevedra, 13 de decembro de 2019 O xefe territorial Ignacio Rial Santomé
DELEGACIÓNS DE COMPETENCIAS CONCELLEIRO RAFAEL ÁLVAREZ MARTÍNEZ
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 16/11/2020)

O señor Alcalde do Concello da Guarda ditou a seguinte resolución: Vistos os Art.20.1b) e 23.3. da Lei 7/85, Reguladora das Bases de Réxime Local, e Art.59.2 b) e 62.1 da Lei 5/97, de Administración Local de Galicia, esta Alcaldía en uso das atribucións que lle confire o art.23.3. da Lei 7/85 e de conformidade co establecido no Art.46, 52 e 53 do ROF, PRIMEIRO: Nomear Concelleiro Delegado das áreas que a continuación se relacionan: Turismo; Festas e Festexos Populares e Conservatorio de Música: Don Rafael Álvarez Martínez. As delegacións de competencias anteriores comprenden a dirección organizativa e funcional da concellería, área o servizo, así como a sinatura de tanto documentos públicos ou privados que sexan necesarios en relación cos cometidos e funcións de cada unha delas, con exclusión de ditar actos administrativos resolutorios, sen prexuízo das delegacións especiais que poidan ditarse. SEGUNDO: Notificar o presente Decreto ao Concelleiro afectado, o cal xurdirá efectos dende o día seguinte da súa firma, sen prexuízo da súa publicación no BOP. TERCEIRO: Dar conta do presente Decreto ao Pleno do Concello na seguinte sesión que se celebre. Alcalde Antonio Lomba Baz Documento asinado electronicamente
DH. A36.73087. SOLICITUDE DA COMUNIDADE DE USUARIOS DE PEDORNES, DE NOVACIÓN DA CONCESIÓN DUN CAUDAL DE AUGA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 14/12/2020)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Pedornes CAUDAL: 17158,00 m3/ano DESTINO: uso doméstico ORIXE: sete mananciais na parc.1872 do pol.23 do catastro de Oia LUGAR: Pedornes PARROQUIA: Pedornes CONCELLO: Oia A auga dos mananciais condúcese a depósito formigón armado 150 m³ na mesma parc. Dende este parte rede de distribución que conduce a auga ás vivendas que abastece a comunidade. Preténdese pechar perímetros de protección arredor das captacións e substituír e construír novas arquetas, así como obras de reparación e impermeabilización do depósito e construción de dúas casetas anexas para sistema de desinfección e instalación fotovoltaica. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Oia ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN DEFINITIVA MODIFICACIÓN ORZAMENTARIA 31/2020
ADMINISTRACIÓN LOCAL — Municipal — Gondomar (Ordenanzas e Regulamentos, 10/12/2020)

En cumprimento do artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, xa que non se presentaron alegacións durante o prazo de exposición ao público, queda automaticamente elevado a definitivo o acordo plenario de aprobación inicial do Concello de Gondomar, adoptado o 05 de novembro de 2020, sobre a modificación de crédito nº 31 na modalidade de suplemento de crédito financiado con remanente de tesourería por importe de 765.000,00 euros, que se fai público resumido por capítulos: Contra este acordo, segundo o disposto no artigo 113 da Lei 7/1985, do 2 de abril, reguladora das bases do réxime local, os interesados poderán interpor directamente un recurso contencioso-administrativo, na forma e prazos establecidos nos artigos 25 a 43 da Lei 29/1998, do 13 de xullo, reguladora da dita xurisdición. Sen prexuízo disto e consonte o establecido no artigo 113.3 da Lei 7/1985, a interposición do recurso non suspenderá por si soa a efectividade do acto ou acordo impugnado. (Documento asinado dixitalmente á marxe)
RECTIFICACIÓN DA CONVOCATORIA DE VARIOS PROCESOS PERTENCENTES AO PLAN DE ESTABILIZACIÓN DE EMPREGO TEMPORAL DA DEPUTACIÓN DE PONTEVEDRA PARA CUBRIR AS NECESIDADES DE CARÁCTER ESTRUTURAL E PERMANENTE DOS DISTINTOS CENTROS E SERVIZOS (CE2019O)
ADMINISTRACIÓN LOCAL — Provincial — Deputación Provincial (Persoal, oposicións, 23/01/2020)

O Deputado Delegado en materia de persoal, en virtude das competencias delegadas da Presidencia, dita a seguinte Ó abeiro do disposto no artigo 109 da lei 39/2015, de Procedemento Administrativo Común das AAPP, e en virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 29 de outubro de 2019 (nº 2019018821), pola que se aproba a convocatoria de varios procesos pertencentes ao Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos, BOPPO nº 210 de data 31 de outubro de 2019, e en concreto nas bases específicas das catro prazas de administrativa ou administrativo de xestión tributaria, no senso que, na base quinta referida ao programa da convocatoria, onde di “Tema 31. A relación xurídica tributaria: feito impoñible. Pagamento. Exencións. Suxeito pasivo ”, debe dicir “ Tema 31. A relación xurídica tributaria: feito impoñible. Deveño. Exencións. Suxeito pasivo”. Pontevedra, 20 de xaneiro de 2020 O deputado delegado. O secretario.
DH. W36.71453. SOLICITUDE DE HÉCTOR MOLDES MUÑIZ, DE AUTORIZACIÓN DE OBRAS PARA CONSTRUCIÓN DE VIVENDA UNIFAMILIAR NO LUGAR DE GÁNDARA, PARROQUIA DE SISÁN (SAN CLEMENZO) RIBADUMIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 09/07/2020)

As obras solicitadas consisten na construción de vivenda unifamiliar de planta baixa e edificación auxiliar destinada a garaxe de 182,77 m2 de superficie total construída e piscina de dimensións 10x4 m, na parcela de referencia catastral 36046G501000940000GB a unha distancia mínima duns 72 m do rego de Tabueiros, no lugar de Gándara, Sisán, Ribadumia (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Ribadumia ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
IN407A 2019/228-4. UFD DISTRIBUCIÓN ELECTRICIDAD, S. A., AUTORIZACIÓN ADMINISTRATIVA PREVIA E AUTORIZACIÓN ADMINISTRATIVA DE CONSTRUCIÓN DUNHA INSTALACIÓN ELÉCTRICA NO CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 08/04/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Consonte ao establecido na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo indicado non comezará a contar ata a perda de vixencia do referido Real decreto ou, no seu caso, as prórrogas do mesmo en relación coa suspensión de prazos administrativos. Pontevedra, 26 de marzo de 2020 O xefe territorial Ignacio Rial Santomé
CONVOCATORIA PROCESO SELECTIVO PROFESORES DE ÓBOE E TROMBÓN
ADMINISTRACIÓN LOCAL — Municipal — Tui (Persoal, oposicións, 10/02/2020)

Con data 20 de xaneiro de 2020, aprobáronse, por Resolución da Concellería delegada de persoal, as bases e convocatoria do proceso de selección para a contratación laboral temporal, a tempo completo, dun/ha profesor/a de óboe para impartir ensinanzas musicais no conservatorio e/ou na escola de música de Tui, ata final de curso. Con data 20 de xaneiro de 2020, aprobáronse, por Resolución da Concellería delegada de persoal, as bases e convocatoria do proceso de selección para a contratación laboral temporal, a tempo completo, dun/ha profesor/a de trombón para impartir ensinanzas musicais no conservatorio e/ou na escola de música de Tui, ata final de curso. As instancias polas que se solicita formar parte en cada proceso selectivo, dirixiranse ao alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de sete días hábiles, contados dende o día seguinte á publicación deste anuncio no Boletín oficial da provincia de Pontevedra. As bases íntegras, publicaranse no taboleiro de anuncios do Concello de Tui e na súa páxina web, www.tui. gal. O Concelleiro de persoal, José Ramón Magán Rivera. Tui, á data da sinatura dixital á marxe.
MODIFICACIÓN DO DECRETO DO ALCALDE FIXANDO AS ÁREAS DE GOBERNO, CONCELLEIROS RESPONSABLES DAS DISTINTAS ÁREAS E DELEGACIÓNS ESPECIAIS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 10/12/2020)

Anuncio relativo á modificación do decreto do Alcalde fixando as áreas de goberno, concelleiros responsables das distintas áreas e delegacións especiais. Delegación da iniciación de procedementos sancionadores por infraccións da normativa en materia de consumo de bebidas alcohólicas. O 30.10.2020 o Alcalde ditou o seguinte Decreto: “Ditado decreto de delegacións do alcalde con data 15 de xuño de 2019 onde se establecen as áreas de goberno, concelleiros responsables e delegacións especiais e posteriores modificacións destes, por mor de facilitar a actividade administrativa, faise necesario delegar no Director Xeral de Protección cidadá a iniciación dos procedementos sancionadores por infraccións que se sinalan na parte expositiva deste decreto. Vistos os artigos 124 da Lei 7/1985, reguladora de bases de réxime local, artigo 613 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss e 26 e ss do Regulamento orgánico do goberno e da administración do Concello de Pontevedra relativos ó réxime xurídico das delegacións, fixación das áreas de goberno, concelleiros de goberno e delegados, esta Alcaldía, en exercicio das atribucións que lle confiren os citados artigos, Primeiro.- Modificar as delegacións realizadas por esta Alcaldía, no senso de delegar no no Director Xeral de Protección cidadá, Naha Oneca Schiau, a iniciación dos procedementos sancionadores por infraccións da normativa en materia de consumo de bebidas alcohólicas. Segundo.- A delegación sinalada no apartado anterior rexerase polas condicións establecidas no decreto do alcalde de 15/06/2019 fixando as áreas de goberno, concelleiros responsables das distintas áreas e delegacións especiais. Terceiro- Notifíquese a presente resolución, persoalmente, ao Director Xeral interesado, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se fai público para xeral coñecemento. A Secretaria Accidental.
LICITACIÓN DE POSTOS E BANCADAS LIBRES DO MERCADO DE ABASTOS
ADMINISTRACIÓN LOCAL — Municipal — Grove, O (Contratos administrativos, 13/03/2020)

De conformidade co disposto no acordo adoptado pola Xunta de Goberno Local en sesión celebrada con data de 24 de febreiro de 2020, mediante o cal se aproba o expediente e os pregos de condicións administrativas que rexen o procedemento de adxudicación, en réxime de concorrencia, de concesión de uso privativo dos postos e bancadas vacantes no mercado municipal do Grove, publícase o seguinte anuncio: a) Organismo: Concello do Grove. b) Órgano competente: Xunta de Goberno Local, por delegación do Pleno Municipal outorgada en acordo do 27/01/2020. c) Dependencia que tramita o expediente: Departamento de Secretaría. d) Núm. Exp.: 450/2020 e) Dirección: Rúa Alcalde Xacobe Barral Otero, 3 – (36980) O Grove (Pontevedra) f) Obtención de documentación e información: Data límite obtención documentación e información: ata o momento en que finalice o prazo de presentación de instancias, de luns a venres en horario de 09:00 a 14:00 horas na dependencia que tramita o expediente. a) Concesión administrativa para uso privativo. b) Obxecto: Locais vacantes no mercado municipal do Grove, seguintes, cuxo emprazamento figura en anexo ao Prego de Condicións Administrativas aprobado. a) Tramitación: Ordinaria. b) Procedemento: Concorrencia competitiva. c) Criterios de adxudicación: os estipulados na cláusula 7 do prego de condicións. Poderán optar á adxudicación de concesións: — Persoas físicas ou xurídicas, españolas ou estranxeiras que teñan capacidade xurídica e de obrar de acordo co sinalado no prego de condicións. As persoas de países estranxeiros non membros da UE poderán ter tal condición cando acrediten a súa capacidade nos termos previstos no art.68 da Lei 9/2017, de 8 de novembro, de Contratos do Sector Público. En todo caso, non poderán resultar adxudicatarios as persoas incursas nalgunha das prohibicións que enumeran no art.71 da Lei 9/2017, de 8 de novembro, de Contratos do Sector Público. a) Prazo: Durante os trinta (30) días hábiles dende a data de publicación do presente anuncio no Boletín Oficial da Provincia de Pontevedra (BOPPO). b) Lugar de presentación: Rexistro municipal do Grove (Rúa Alcalde Xacobe Barral Otero, 3, (36980) O Grove (Pontevedra) ou en calquera dos lugares establecidos no artigo 16 da Lei 39/2015 do 1 de outubro, de Procedemento Administrativo Común das Administracións Públicas, en horario de luns a venres dende as 9:00 ás 14:00 horas. Segundo a cláusula 8.3 do prego de condicións. Para poder optar a unha autorización deberanse ofertar, como mínimo, os seguintes canons de partida: Taxa de Mercados Municipais, que ascenden actualmente ás seguintes cantidades (BOPPO núm 248, de 28 de decembro de 2018: O Alcalde Jose A Cacabelos Rico DOCUMENTO ASINADO DIXITALMENTE
APROBACIÓN INICIAL DO EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 01/CE/2020 DENTRO DO ORZAMENTO DO ACTUAL EXERCICIO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 08/06/2020)

Aprobado inicialmente polo Pleno da Corporación, en sesión ordinaria celebrada o día 28 de maio de 2020, o expediente de modificación de crédito por crédito extraordinario Nº 01/CE/2020 por importe de 400.000,00€ financiado con baixas de créditos de gastos doutras aplicacións do orzamento vixente, para atender os gastos derivados do seguinte expediente de gasto: 4311-470 PROGRAMA “REXURDIR VGA” 400.000,00 400.000,00 TOTAIS … … … 400.000,00 400.000,00 En cumprimento do disposto nos artigos 169.1 e 177.6 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación e substanciarse no prazo máximo de 8 días seguintes á súa presentación, entendéndose desestimadas de non notificarse resolución ao recorrente en dito prazo. Transcorrido o prazo de exposición ó público sen que se presentase ningunha reclamación, poderá considerarse definitivamente aprobado o expediente de referencia procedendo a publicar a aprobación definitiva tal e como establece o artigo 169.5 do RDL 2/2004, a efectos de inicio do cómputo do prazo para que os interesados poidan interpoñer, se así o estiman, recurso contencioso-administrativo. Vilagarcía de Arousa, na data da sinatura electrónica O alcalde, Alberto Varela Paz
MODIFICACIÓN DE CRÉDITO. TRANSFERENCIA DE CRÉDITO NÚM.06/2020
ADMINISTRACIÓN LOCAL — Municipal — Vila de Cruces (Presupostos e cadros de persoal, 03/08/2020)

O Pleno deste Concello, en sesión ordinaria celebrada o día 27 de xullo de 2020, acordou a aprobación inicial do expediente de modificación orzamentaria nº 06/2020 na súa modalidade de transferencia de créditos entre aplicación de gastos de distinta área de gasto, por un importe total de 17.809,78 euros. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio en leste Boletín Oficial da Provincia de Pontevedra. Durante devandito prazo poderá ser examinado por calquera interesado nas dependencias municipais (departamento de Intervención), para que se formulen as alegacións que se estimen pertinentes. Se transcorrido devandito prazo non se presentaron alegacións, considerarase aprobado definitivamente. O ALCALDE. TULIO BRINES TRETYAK. DOCUMENTO ASINADO ELECTRONICAMENTE Á MARXE.
MODIFICACIÓN DO INVENTARIO DE BENS MUNICIPAIS DO CAMIÑO DENOMINADO "CAMIÑO DA POUSA" SITUADO EN PIÑEIRO, PEITIEIROS
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 20/11/2020)

O pleno da Corporación, en sesión desenvolvida o día 01.10.2020, adoptou o seguinte acordo: Primeiro.- Proceder á modificación do Inventario de Bens Municipais do camiño denominado “CAMIÑO DE POUSA” situado en Piñeiro, parroquia de Peitieiros, Gondomar, e proceder á súa eliminación segundo manifesta o informe do arquitecto municipal. Segundo.- Darlle traslado do presente acordo a cantos interesados houbese no procedemento. Terceiro.- Publicar o presente acordo no BOP e na sede electrónica cos recursos que procedan, a efectos de coñecemento xeral. Este acordo exponse ao público estando o correspondente expediente administrativo a disposición dos interesados no Departamento de Urbanismo. O acordo transcrito é definitivo en vía administrativa e contra o mesmo pode interponer, potestativamente, RECURSO DE REPOSICIÓN ante o órgano que o ditou no prazo DUM MES, ou ben RECURSO CONTENCIOS ADMINISTRATIVO perante o Xulgado do Contencioso-Administrativo de Vigo no prazo de DOUS MESES contados dende o día seguinte hábil o desta publicación. Gondomar, 10.11.2020 A concelleira delegada de Urbanismo Iria Lamas Salgueiro Por delegación de sinatura por Resolución da Alcaldía do día 05.07.2019 (Documento asinado dixitalmente á marxe)
CONVOCATORIA DA ASEMBLEA XERAL ORDINARIA DA COMUNIDADE DE USUARIOS DE PETELOS TAMEIGA
SECCIÓN NON OFICIAL —  — ComunidadE de Usuarios de Petelos Tameiga (Outros documentos, notificacións e informacións públicas, 15/01/2020)

En virtude das atribucións conferidas no Título V. “A ASEMBLEA XERAL” dos Estatutos da Comunidade de Augas de Petelos–Tameiga, pola presente convocamos a vostede como comuneiro/a para que asista á ASEMBLEA XERAL ORDINARIA que se celebrará o domingo día 23 de febreiro do 2020 ás 10,00 horas en primeira convocatoria e ás 10,30 en segunda convocatoria, no local da Asociación de Veciños de Petelos, nº 2, situado nas antigas escolas da Porteliña, cos seguintes puntos da ORDE DO DÍA, e aprobación, no seu caso, do que proceda: 1.- Aprobación da Acta anterior.2.- Aprobación Contas-peche ano 2019.3.- Aprobación previsións Presuposto 2020.4.- Altas, baixas e cambios nome.5.- Actualización prezos.6.- Limitacións e plans seca.7.- Envíos Burofax.8.- Información danos provocados na Comunidade. Acordo sobre medidas adoptar.9.-Aprobación derrama para costear Informe técnico e defensa xurídica. 10.- Rogos e preguntas. A Xunta directiva da comunidade de augas de Petelos-Tameiga, a 7 de xaneiro de 2020
SUSPENSIÓN DO PRAZO DE PRESENTACIÓN DE INSTANCIAS DE PROCESO SELECTIVO
ADMINISTRACIÓN LOCAL — Municipal — Redondela (Persoal, oposicións, 30/03/2020)

A alcaldesa ditou a resolución núm.: 2020-0748, con data de 23/03/2020, pola que resolveu suspender o prazo de presentación de instancias para participar no proceso selectivo que se convoca para nomear en comisión de servizos a un/ha encargado/a xeral de Obras e Servizos, mediante o sistema de concurso, e na cal se establece o seguinte, A alcaldesa ditou a resolución núm.: 2020-0601, con data de 05/03/2020, pola que aprobou os criterios que rexen o proceso selectivo que se convoca para nomear en comisión de servizos a un/ha encargado/a xeral de Obras e Servizos, mediante o sistema de concurso e pola que resolvía publicar un extracto da convocatoria no Boletín Oficial da Provincia de Pontevedra No Boletín Oficial da Provincia de Pontevedra, núm.: 56, do 23/03/2020 publicouse o extracto da convocatoria no que se establece que: “O prazo de presentación de instancias será de 8 días hábiles, a partir do día seguinte á publicación do extracto da convocatoria no Boletín Oficial da Provincia de Pontevedra” O REAL DECRETO 463/2020, DO 14 DE MARZO, POLO QUE SE DECLARA O ESTADO DE ALARMA PARA A XESTIÓN DA SITUACIÓN DE CRISE SANITARIA OCASIONADA POLO COVID-19 ESTABLECE NA disposición adicional 3ª que: “Se suspenden OS TERMOS E SE INTERROMPEN OS PRAZOS PARA A TRAMITACIÓN DOS PROCEDEMENTOS DAS ENTIDADES DO SECTOR PÚBLICO. O CÓMPUTO DOS PRAZOS REANUDARASE NO MOMENTO NO QUE PERDA VIXENCIA O REAL DECRETO 463/2020, OU NO SEU CASO, AS PRÓRROGAS DESTE.” Polo que, en virtude das competencias que me asigna a lexislación vixente, PRIMEIRO: Suspender o prazo de presentación de instancias para participar no proceso selectivo que se convoca para nomear en comisión de servizos a un/ha encargado/a xeral de Obras e Servizos, mediante o sistema de concurso, en virtude da aplicación do REAL DECRETO 463/2020, DO 14 DE MARZO e ata a perda de vixencia deste. SEGUNDO: Publicar esta resolución no Boletín Oficial da Provincia de Pontevedra, na sede electrónica, na páxina web do Concello (www.redondela. gal) e no taboleiro de anuncios.” Redondela, 23 de marzo de 2020. A alcaldesa, Digna Rosa Rivas Gómez DOCUMENTO ASINADO ELECTRONICAMENTE Á MARXE
CORRECCIÓN DO EXTRACTO DA CONVOCATORIA DE SUBVENCIÓNS A ENTIDADES SEN FINS DE LUCRO PARA APOIAR O DESENVOLVEMENTO DE FESTIVAIS MUSICAIS E DE ARTES ESCÉNICAS NA PROVINCIA DE PONTEVEDRA NO ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 05/03/2020)

De conformidade co previsto nos artigos 17.3. b e 20.8. a da Lei 38/2003, de 17 de novembro, xeral de subvencións, publícase o extracto da convocatoria cuxo texto completo se pode consultar na Base de Datos Nacional de Subvencións ( http://www.pap. minhap. gob. es/bdnstrans/index ): As asociacións que: carezan de fins de lucro, desenvolvan as súas actividades no ámbito territorial da provincia de Pontevedra, non estean incursas en ningún dos supostos de incapacidade ou incompatibilidade para percibir subvencións públicas, non estean incursas en ningunha das prohibicións para percibir subvencións recollidas na lei e que estean ó corrente coas obrigas tributarias coa Seguridade Social, coa Facenda estatal, coa autonómica e coa Deputación de Pontevedra. Subvencións dirixidas a financiar a organización de festivais ou certames musicais e teatrais de prestixio que teñan lugar na provincia de Pontevedra, que dediquen unha especial atención á programación e difusión da música e do teatro galego, ademais doutras variantes artísticas e que reúnan os requisitos establecidos na base cuarta da convocatoria. Establécense dúas modalidades de actuación: Bases de subvencións aprobadas por acordo da Xunta de Goberno da Deputación Provincial de Pontevedra de 21 de febreiro de 2020, Ordenanza xeral de subvencións da Deputación de Pontevedra, bases de execución do Orzamento xeral da Deputación do exercicio 2020, na LXS e na demais lexislación de desenvolvemento 150.000,00 €. O prazo para a presentación de solicitudes empezará a partir do día seguinte ao da publicación da convocatoria e o seu extracto no Boletín Oficial da provincia de Pontevedra (BOPPO) e rematará o 25 de marzo de 2020.
ACTA DE ENTREGA AO CONCELLO DE GONDOMAR DE DOUS TREITOS ANTIGOS DA ESTRADA PROVINCIAL E. P.2303 GONDOMAR-VILAZA-PARADA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 11/09/2020)

O día 28 de agosto de 2020 asinouse a acta de entrega ao Concello de Gondomar de dous treitos antigos da estrada provincial E. P. 2303 Gondomar-Vilaza-Parada. En cumprimento do establecido no artigo 18.8 do Decreto 66/2016, de 26 de maio, polo que se aproba o Regulamento xeral de estradas de Galicia, procédese a publicación do contido desta acta de entrega. Dunha parte, D. Simone Eleno Boughrara, na súa condición de deputado de Infraestruturas e Vías Provinciais da Deputación de Pontevedra, Doutra parte, D. Hugo Francisco Lindner Manes, na súa condición de alcalde do Concello de Gondomar, Que a Deputación de Pontevedra solicita á Consellería de Infraestruturas e Mobilidade o cambio de titularidade a prol do concello de Gondomar de dous treitos antigos da estrada provincial E. P. 2303 Gondomar – Vilaza–Parada A Deputación de Pontevedra desenvolveu na zona que agora se transfire o proxecto de “Humanización da interconexión das rúas San Bieito e Emigrante coas estradas de Peitieiros e Chaín–Morgadáns”. Pola súa banda o Concello de Gondomar solicitou á Deputación de Pontevedra o cambio de titularidade de dous treitos antigos da estrada provincial E. P. 2303 Gondomar – Vilaza–Parada, unha vez finalicen as obras contempladas no antedito proxecto, asumindo o mantemento e conservación destes bens unha vez pasen a ser de titularidade municipal. A Comunidade Autónoma de Galicia por Decreto 104/2020, do 17 de xullo, publicado no Diario Oficial de Galicia en data 29 de xullo de 2020, aprobou o cambio de titularidade proposto. Este acto dá execución material ao previsto no artigo 3º do Decreto 104/2020, do 17 de xullo, e formaliza a entrega ao Concello de Gondomar A Guarda de dous treitos antigos da estrada provincial E. P. 2303 Gondomar – Vilaza–Parada.” O que se fai público para xeral coñecemento e efectos. O deputado delegado, (Delegación efectuada por R. P. nº 2019012988 de data 15-07-2019), Sara Isabel Perie Guirola.—O Secretario, Carlos Cuadrado Romay. Asinado dixitalmente á marxe.
CONCESIÓN DE SUBVENCIÓNS PARA A ORGANIZACIÓN DE ACTIVIDADES DEPORTIVAS DA PROVINCIA DE PONTEVEDRA PARA O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 11/12/2020)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2020, publícanse as subvencións concedidas e non concedidas polo Servizo de Deportes da Deputación Provincial, para a “Organización de actividades deportivas da provincia de Pontevedra para o ano 2020, aprobadas por Xunta de Goberno na súa sesión ordinaria do día 4 de decembro de 2019. Pontevedra, 9 de decembro de 2020 A PRESIDENTA O SECRETARIO
APROBACIÓN INICIAL CONTA XERAL 2019
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 13/07/2020)

Rendida a Conta Xeral do exercicio 2019, ditaminada favorablemente pola Comisión de Contas, Facenda e Patrimonio, a mesma atópase exposta na sé desta entidade polo prazo de 15 días hábiles, que comezarán a contar dende o seguinte ó da inserción do presente edicto no “Boletín Oficial” da provincia, o obxecto do seu exame e formulación, por escrito, os reparos e observacións que estimen pertinentes, durante dito prazo e os 8 días seguintes, de conformidade coas Leis 7/85 RBRL, e RDL 2/04. En Pazos de Reis Documento asinado dixitalmente
NOMEAMENTO DE PERSOAL FUNCIONARIO DE CARREIRA
ADMINISTRACIÓN LOCAL — Municipal — Moaña (Persoal, oposicións, 23/12/2020)

A alcaldesa, na Resolución de Alcaldía 2020-1168, do 14 de decembro de 2020, logo de superar o proceso selectivo correspondente á oferta de emprego público do ano 2018 e superar o curso selectivo, nomeou como persoal funcionario de carreira desta Corporación nas escalas e subescalas que se especifican a: O que se fai público segundo o establecido no artigo 62.1. b do Real decreto lexislativo 5/2015, do 30 de outubro, polo que se aproba o Texto refundido da Lei do estatuto básico do empregado público e de conformidade coas Bases da convocatoria que rexeron o proceso selectivo para cubrir a dita praza. Moaña, 15 de decembro de 2020.—A alcaldesa, Leticia Santos Paz
PREZOS PÚBLICOS DOS CENTROS MUNICIPAIS XUÑO 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 30/07/2020)

Por Decreto de Alcaldía, núm.2020-1982, do 21 de xullo do 2020; aprobáronse as liquidacións de cotas aos usuarios correspondentes ao mes de XUÑO do 2020 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal ” por un importe de 24.470,85 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
MODIFICACIÓN DA RPT PARA O ANO 2021
ADMINISTRACIÓN LOCAL — Municipal — Pontevedra (Presupostos e cadros de persoal, 28/10/2020)

A Xunta de Goberno Local, na sesión do 13/10/2020, aprobou inicialmente a modificación da Relación de Postos de Traballo (RPT) do Concello de Pontevedra e do seu organismo autónomo, quedando da forma que se indica no Anexo I do devandito acordo. En consecuencia, de conformidade co disposto no artigo 202 da Lei 2/2015, do 29 de abril, do emprego público de Galicia, exponse ao público o devandito expediente por un prazo de 20 días hábiles contados a partir do día seguinte ao da presente publicación no BOP. Deste xeito, publicarase o expediente no apartado de transparencia da Sede Electrónica do Concello (https://sede.pontevedra. gal/public/dynamic/transparency/institutionalinfo/humanresourcesmanagement/ e, así mesmo, permanecerá a disposición dos interesados no Servizo de Persoal deste Concello para que o poidan consultar e formular as alegacións que teñan por convenientes, no devandito prazo. Advírtese expresamente que, de non presentarse alegacións en prazo e segundo o previsto pola lexislación anterior, o acordo de aprobación inicial entenderase elevado a definitivo, entrando en vigor a modificación nos termos expostos no acordo de aprobación pola Xunta de Goberno Local. Pontevedra, na data de sinatura electrónica A Concelleira delegada do Servizo de Persoal e Cultura
DH. W36.71398. SOLICITUDE DE Mª OLGA VILLAR DA VILA (REPRESENTANTE: JAVIER COUTO GRANJA) DE AUTORIZACIÓN VIVENDA UNIFAMILIAR E PECHE DE PARCELA NO LUGAR DE CAMIÑO CABADA, BEADE (VIGO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 24/07/2020)

As obras solicitadas consisten na construción de vivenda unifamiliar de dúas plantas e 98,8 m² de superficie construída, con estrutura de formigón, cuberta mixta de panel sandwich e formigón, e fachadas de muro de formigón, peche de linde de parcela con zócolo de fábrica e malla metálica por riba de 150 ml de lonxitude e 2 m de altura, en parcela de referencia catastral 54057A109002210000BW, en zona de policía e a unha distancia de 60 m do leito do río Eifonso, na rúa Cabada, s/n, parroquia de Beade, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no concello de Vigo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de xullo de 2020, sinatura dixital. O xefe do servizo territorial de Augas de Galicia ( P. S. Resoluc. dirección de Augas de Galicia do 20/02/201 7 ) Alberto Bosquet Herreros
EXPEDIENTE DE MODIFICACIÓN DE CRÉDITOS 1/2020
ADMINISTRACIÓN LOCAL — Municipal — Crecente (Presupostos e cadros de persoal, 24/08/2020)

O Pleno deste Concello, en sesión extraordinaria e urxente celebrada o día 13 de agosto do 2020, acordou a aprobación inicial do expediente de suplemento de crédito financiado con cargo ao remanente líquido de tesouraría. Aprobado inicialmente o expediente de suplemento de crédito financiado con cargo ao remanente líquido de tesouraría, por Acordo do Pleno de data 13 de agosto do 2020, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello; crecente. gal Se transcorrido devandito prazo non se presentaron alegacións, considerarase aprobado definitivamente devandito acordo.
APROBACIÓN DO PADRÓN DE AUGA 2020 3T
ADMINISTRACIÓN LOCAL — Municipal — Cambados (Recadación, 28/10/2020)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 3º trimestre do ano 2020 e aprobado polo DECRETO 2020-1202 de 08.10.2020. Expóñese ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
DH. W36.71209. SOLICITUDE DE HÉCTOR GONZÁLEZ CACHO DE AUTORIZACIÓN OBRAS NO LUGAR DE AMADOS, PEITIEIROS EN GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/10/2020)

As obras solicitadas consisten en construción de vivenda unifamiliar de planta única e 138,55 m2 de superficie total construída, demolición de edificación antiga e consolidación de muros de dúas construcións tradicionais e instalación de cuberta de tella sobre estrutura de madeira, construción de peche de lindes de parcela, en parcela de referencia catastral 0612230NG2601S0001AP, en zona de policía e a unha distancia de 50 m do leito do río Area, no lugar de Amados, parroquia de Peitieiros, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, o xefe do servizo territorial (P. S. Resoluc. dirección de Augas de Galicia do 20/02/2017)–Alberto Bosquet Herreros (sinatura dixital ao marxe)
APROBACIÓN INICIAL DE EXPEDIENTE DE MODIFICACIÓN DE CRÉDITO
ADMINISTRACIÓN LOCAL — Municipal — Marín (Presupostos e cadros de persoal, 20/10/2020)

O Pleno do Concello de Marín en sesión ordinaria de data de 08 de outubro de 2020 aprobou inicialmente o expediente de modificación de créditos, na modalidade de transferencia de crédito entre aplicacións orzamentarias pertencentes a distinta área de gasto, expediente TC 3.2020 que se expón ao público para o seu exame polos interesados e presentación de reclamacións durante o prazo de 15 días hábiles contados a partires do día seguinte o da inserción do presente anuncio no Boletín Oficial da Provincia. Vencido o prazo sinalado sen que se presentaren reclamacións, a devandita modificación entenderase definitivamente aprobada, de conformidade co disposto nos artigos 169.1 e 179.4 do Real Decreto Lexislativo 4/2004 de 5 de marzo, polo que se aproba o Texto Refundido da Lei Reguladora das Facendas Locais. En Marín a 09 de outubro de 2020 A ALCALDESA Asdo. María Ramallo Vázquez
APROBACIÓN DEFINITIVA DA MODIFICACIÓN DO REGULAMENTO ORGÁNICO
ADMINISTRACIÓN LOCAL — Municipal — Meaño (Ordenanzas e Regulamentos, 24/03/2020)

Dando cumprimento ao artigo 70.2 da Lei 7/1985, de 2 de abril, Reguladora das Bases do Réxime Local, faise público o texto íntegro da modificación do artigo 17 do Regulamento Orgánico Municipal do Concello de Meaño, que foi aprobada polo Pleno da Corporación en sesión de data 29 de novembro de 2019 e elevada a definitivo ao non presentarse alegacións á mesma “Art.17).—1 As sesións do Pleno do Concello de Meaño serán públicas e garantirán a máxima proximidade da xestión municipal aos intereses da veciñanza de Meaño. As sesións do Pleno do Concello de Meaño, que non foran decalaradas segredas, terán difusión pública a través de medios audiovisuais, mediante canais asociados ao espazo web oficial do Concello de Meaño. As imaxes deberán de estar dispoñibles durante, como mínimo, seis meses desde a súa gravación. Non obstante o disposto no parágrafo primeiro deste atigo, o Pleno poderá acordar por maioría absoluta que unha sesión se desenvolva con carácter segredo, cando o debate e votación dalgún dos asuntos incluídos na orde do día poida afectar ao dereito á honra, a intimidade persoal ou familiar ou a propia imaxe de calquera persoa.2.—En consonancia co anterior e e en aras a acadar unha administración eficiente, transparente e áxil, as actas das sesións do Pleno da Corporación extenderanse en soporte dixital incorporando arquivo audivisual das sesións, nos termos regulados no punto 4 do artigo 2 do Decreto 24/2018, de 15 de febreiro, sobre os libros de actas e de resolucións das entidades locais galegas” Contra o presente acordo poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses desde a publicación deste anuncio. En Meaño, o alcalde Carlos Vieitez Fernández
DELEGACIÓN DE MATRIMONIO CIVIL
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 18/09/2020)

Expediente núm.: 261/2020. Resolución con número e data establecidos á marxe. Procedemento: Celebración Matrimonios Civís. Fago pública a Resolución da Alcaldía que se transcribe: Vista a solicitude para a celebración do matrimonio civil entre ROBERT JOSEPH GANAN SAVERIO e YONGXIN BELASTEGUI ELAHI. Vista a comunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vigo, rexistrado baixo o número 920/2019. Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO: Autorizar o matrimonio civil entre ROBERT JOSEPH GANAN SAVERIO e YONGXIN BELASTEGUI ELAHI. SEGUNDO: Fixar a celebración do matrimonio para o día 18 de setembro de 2020, ás 14:00 horas en Rectoral de Cobres, desta localidade, tal como solicitaran os mesmos. TERCEIRO: Notificar aos interesados a autorización de matrimonio e o día e hora en que se vai celebrar o matrimonio civil. CUARTO: Delegar na Concelleira María Canosa Otero a celebración do matrimonio civil. QUINTO: Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello.” Documento asinado electronicamente.